Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: támogatásokról szóló 106/1988. (XII. 26.) MT rendelet szerint
Paragraph Index: 390

18. életévüket betöltött lisztérzékeny középiskolás tanulók nem jogosultak emelt összegű családi pótlékra. A kiegészítő vizsgálat megállapította, hogy a panaszos — a lisztérzékenységben szenvedő betegek érdekképviseleti szervének vezetőjeként — a tanulók után járó családi pótlékra vonatkozó hatályos szabályozást is sérelmezte. Az állampolgári jogok országgyűlési biztosának vizsgálata a szociális biztonsághoz való jog és a hátrányos megkülönböztetés tilalmával kapcsolatos jogelv érintettsége miatt indult. A országgyűlési biztos vizsgálata megállapította, hogy a hatályos szabályozás értelmében: „Családi pótlékra — amennyiben nemzetközi szerződés eltérően nem rendelkezik — a Magyar Köztársaság területén tartózkodó magyar állampolgár, az állandó tartózkodásra jogosító személyazonosító igazolvánnyal rendelkező bevándorolt, vér szerinti, örökbefogadó és nevelőszülő (a továbbiakban: szülő) jogosult, ha háztartásában gyermeket nevel, és a családnak — az e törvényben foglalt kivételekkel — a tárgyévet megelőző naptári évben az egy főre jutó havi jövedelme az 5. §-ban rögzített jövedelemhatárokat nem haladja meg.” A törvény 1. § (7) bekezdése értelmében: „(7) A három- és többgyermekes, a tartósan beteg, illetve testi vagy értelmi fogyatékos gyermeket nevelő családnak, valamint a három- és többgyermekes, a tartósan beteg, illetve a testi vagy értelmi fogyatékos gyermeket nevelő egyedülállónak a családi pótlék az (1) bekezdésben meghatározott jövedelmi feltételektől függetlenül jár, ha egyébként megfelel az (1) bekezdésben foglalt feltételeknek.” A szülőket megilleti a családi pótlék a jövedelmi feltételektől függően, illetve a három- és többgyermekes, a tartósan beteg, illetve fogyatékos gyermek esetén a jövedelmi viszonyoktól függetlenül. A családi pótlék emelt összegben jár a törvény 5. § (2) bekezdése értelmében meghatározott feltételek esetén. „A három- és többgyermekes családnak gyermekenként 5900 forint, három- és többgyermekes egyedülállónak gyermekenként 6300 forint, a tartósan beteg, testi vagy értelmi fogyatékos gyermekek után, korhatárra való tekintet nélkül 7500 forint, a tartósan beteg, testi vagy értelmi fogyatékos gyermeket nevelő kétgyermekes családban a további gyermekre 4700 forint, a tartósan beteg, testi vagy értelmi fogyatékos gyermeket nevelő kétgyermekes egyedülálló esetén a további gyermekre 5400 forint összegű családi pótlék jár az 1. § (1) bekezdésében meghatározott jövedelmi feltételtől függetlenül.” A jogszabály rendelkezései értelmében a tartósan beteg gyermekek után emelt összegű családi pótlék korhatárra való tekintet nélkül jár. Nem indokolja a megkülönböztetést a 1999/79/II. szám beteg középiskolás gyermekek esetén az, hogy a 18. életévüket betöltötték-e vagy sem. A gyakorlat szerint a szülő egy lisztérzékeny középiskolás gyermek után a 18. életévének betöltéséig az emelt összegű családi pótlékot kapja, míg a 18. életévének betöltése után, annak ellenére, hogy a gyermek még középiskolai tanulmányokat folytat, már csak az alapösszegű családi pótlékot kapja. Az a beteg gyermek, aki középiskolás és még nincs 18 éves nagyobb összegű támogatásban részesül, mint az a gyermek, aki ugyanúgy középiskolás és ugyanúgy beteg, de már elmúlt 18 éves (aki után a 18. életévének betöltése előtt szintén emelt összegű családi pótlék járt). Egy esetben kaphatnak az olyan szülők, akiknek a gyermeke már 18 éves elmúlt, emelt összegű pótlékot, ha az orvosszakértői bizottság megállapítja, hogy csökkent a gyermek munkaképessége. A betegség azonban olyan jellegű, hogy rendszeres diétával teljes, egészséges életet lehet élni, így a bizottság nem tudja megállapítani a munkaképesség-csökkenést. A vizsgálat alkotmányos jogokkal kapcsolatos visszásságot tárt fel a lisztérzékeny középiskolás gyermekek után járó családi pótlékra vonatkozó szabályokkal kapcsolatban. A vizsgálat megállapította a diszkrimináció tilalmával kapcsolatos alkotmányos elv sérelmét, és a szociális biztonsághoz való joggal kapcsolatban az alkotmányos visszásságot, ezért az állampolgári jogok országgyűlési biztosa ajánlást tett a szociális és családügyi miniszternek a rendelet módosítására. OBH 5437/1997. Nem állapítható meg az Alkotmány 70/A. § (3) bekezdésében megfogalmazott, az esélyegyenlőtlenségek kiküszöbölését célzó intézkedések bevezetésére irányuló állami kötelezettséggel öszszefüggésben visszásság, ha az állam meghatározza a mozgássérültek közlekedési támogatására jogosító feltételeket. Nem állapítható meg az Alkotmány 70/E. §-ában deklarált szociális biztonsághoz való joggal összefüggésben visszásság, ha az önkormányzat a közlekedési támogatás iránti kérelem elbírálása alkalmával az erre vonatkozó jogszabályi előírásoknak megfelelően jár el. A panaszos beadványában sérelmezte, hogy fogyatékos gyermeke állapotának véglegessége ellenére 1996-ban újabb orvosi szakvéleményre volt szükség. Kifogásolta továbbá, hogy súlyos mozgáskorlátozott gyermeke nem részesült közlekedési támogatásban. Az állampolgári jogok országgyűlési biztosa az önkormányzattól kapott tájékoztatás alapján megállapította, hogy a panaszos 1997-ben nem adott be közlekedési támogatás iránti kérelmet, 1998-ban gyermeke súlyos mozgáskorlátozottként — orvosi szakvélemény alapján — közlekedési támogatásban részesült. Az állampolgári jogok országgyűlési biztosa megállapította, hogy az esélyegyenlőség elve általános állami célkitűzés, az államot a jogegyenlőség megvalósulását célzó, az esélyegyenlőtlenségek kiküszöbölését lehetővé tevő intézkedések bevezetésére kötelezettség terheli. Ezen intézkedések tartalmát a hatáskörrel rendelkező állami szervek állapítják meg. A súlyos mozgáskorlátozott személyek közlekedési kedvezményeiről szóló rendelet megalkotásának célja az egészségi állapotuknál fogva hátrányosabb helyzetben lévő személyek számára mindennapos közlekedési problémáikkal kapcsolatban kedvezőbb feltételeket teremtése és ezáltal esélyegyenlőségük biztosítása. A rendelet által szabályozott támogatási formák akkor szolgálják a jogalkotó által kitűzött célt, ha valóban azokhoz jut el, akik a jogszabály által meghatározott fokban mozgásképtelenek. A súlyos mozgáskorlátozottság megállapítása orvosi szakkérdés, mely a választott háziorvos, illetve

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes